กทม.อ้าง 15-21 ไม่มีค่าแรกเข้า
แค่คิดจากราคาเก่าบวก 6 บาท-ออกตัวเป็นอัตราชั่วคราว,เมื่อวันที่ 21 มี.ค. นายพานุรักษ์ กลั่นนุรักษ์ ผอ.สำนักการจราจรและขนส่ง (สจส.) ชี้แจง,การจัดเก็บค่าโดยสาร,รถไฟฟ้าสายสีเขียวส่วนต่อขยายสายสีเขียว ซึ่งจะเริ่มจัดเก็บค่าโดยสารตั้งแต่วันที่ 16 เม.ย. เป็นต้นไป ในอัตรา 15-21 บาท ว่า เดิม กทม.เก็บค่าโดยสารในส่วนต่อขยาย 15 บาท มาตั้งแต่ปี 2555 โดยที่ผ่านมา กทม.อุดหนุนงบเพื่อบริหารจัดการในส่วนต่อขยายปีละ 400-500 ล้านบาท และเนื่องจากเส้นทางส่วนต่อขยายได้เปิดให้บริการเพิ่มอีก 9 สถานี จึงมีการปรับปรุงโครงสร้างอัตราค่าโดยสารชั่วคราว ระหว่างที่โครงการอยู่ระหว่างกระบวนการให้เอกชนร่วมลงทุนแบบ PPP ซึ่งจะแล้วเสร็จประมาณปี พ.ศ. 2563 โดยมีนโยบายจัดเก็บค่าโดยสารตลอดเส้นทางสายสีเขียวไม่เกิน 65 บาท,ผอ.สจส.กล่าวว่า ปัจจุบันเส้นทางสัมปทานที่บีทีเอสเป็นผู้รับสัมปทานอยู่นั้น มีการจัดเก็บค่าโดยสาร 16-44 บาท และส่วนต่อขยายสายสีเขียว กทม.จัดเก็บที่ 15 บาทตลอดสาย ทำให้เพิ่มขึ้นมาได้เพียง 6 บาท จึงจะไม่เกิน 65 บาท จึงกำหนดค่าโดยสารชั่วคราว 15-21 บาท ไม่ใช่ค่าแรกเข้าระบบ แต่เป็นการคิดค่าโดยสารจากอัตราค่าโดยสารเหมาจ่ายเดิมที่มีการจัดเก็บตั้งแต่ปี 2555 อย่างไรก็ตาม เมื่อกระบวนการการให้เอกชนร่วมลงทุนในกิจการของรัฐหรือ PPP แล้วเสร็จ จะมีการจัดโครงสร้างอัตราค่าโดยสารใหม่อีกครั้ง.
นายพานุรักษ์ กลั่นนุรักษ์ ผอ.สำนักการจราจรและขนส่ง (สจส.) ชี้แจงการจัดเก็บค่าโดยสารรถไฟฟ้าสายสีเขียวส่วนต่อขยายสายสีเขียว ซึ่งจะเริ่มจัดเก็บค่าโดยสารตั้งแต่วันที่ 16 เม.ย. เป็นต้นไป
พานุรักษ์ กลั่นนุรักษ์,จัดเก็บค่าโดยสาร,รถไฟฟ้าสายสีเขียว,ส่วนต่อขยาย,สัมปทาน,อัตราค่าโดยสาร,ค่าแรกเข้า,ข่าวทั่วไป